January 29, 2016
Dapon iti Maysa a Parbangon
DAPON ITI MAYSA A PARBANGON ti Domingo iti merkado publiko iti Curva, Pamplona, Cagayan. Parbangon pay laeng nga apagsipasip ngem makumikomen dagiti managsapsapa nga aglako ken aggatang, kas iti daytoy a paset ti pagkarnean a nakaatay-ayan ken nakaibitinan dagiti kapparti a baka ken nuang a para kappukan (ataata), sinanglaw (wenno pinapaitan), imbaliktad, bulalo ken dadduma pay. Kaaduan a masapa nga agudong dagiti tao a makidapon tapno makakamakamda a a makauraga iti nasasayaat a laslasag ken lalaem ta dagitoy ti umuna ken mabiit a maibus. (Roy V. Aragon)
(Naipablaak iti Bannawag, Pebrero 8, 2016 a bilang.)
Subscribe to: Post Comments (Atom)
eng_Latn ilo_Latn ilo_Latn ilo_Latn eng_Latn